ประเทศไทยของเราและแผ่นดินนี้มีสิ่งที่งดงาม มีอนาคตที่ดีรอลูกหลานอยู่
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวปาฐกถาพิเศษในหัวข้อ “ อดีต ปัจจุบัน และอนาคตประเทศไทยที่ดีกว่าเดิม”ในงาน “Better Thailand Open Dialogue” ณ รอยัล พารากอน ฮอลล์ ห้างสรรพสินค้าสยาม พารากอน กรุงเทพฯ โดยนายกรัฐมนตรีกล่าวว่า ตั้งแต่ปี 2557 เป็นต้นมาตนเองได้ดำเนินการแก้ไขปัญหาต่างๆ ที่เกิดขึ้นในขณะนั้นเพื่อความสงบในประเทศเพื่อให้ประเทศเดินหน้าต่อไปได้ โดยได้วางแผนแม่บทต่างๆ และยุทธศาสตร์ชาติ 20 ปี ระหว่างปี พ.ศ. 2561 – 2580 ประกอบด้วย 1.ด้านความมั่นคง 2.ด้านการสร้างสามารถในการแข่งขัน 3.ด้านการพัฒนาและเสริมสร้างศักยภาพ ทรัพยากรมนุษย์ 4.ด้านการสร้างโอกาสและความเสมอภาคทางสังคม 5.ด้านการสร้างการเติบโต บนคุณภาพชีวิตที่เป็นมิตรกับสิ่งแวดล้อม และ 6.ด้านการปรับสมดุลและพัฒนาระบบการบริหารจัดการภาครัฐเมื่อเข้าสู่รัฐบาลใหม่ในปี 2562 รัฐบาลได้ ขับเคลื่อนเศรษฐกิจและความมั่นคงอย่างต่อเนื่อง ส่งเสริม 12 อุตสาหกรรมเป้าหมาย และต่อยอด 7 อุตสาหกรรมใหม่ ที่เป้นแนวโน้มต่อโลกอนาคต ขณะเดียวกันได้มีโครงการเขตพัฒนาพิเศษภาคตะวันออก หรืออีอีซี ให้เป็นพื้นที่ง่ายต่อลงทุนและเตรียมความพร้อมในการลงทุนด้านโครงสร้างพื้นฐานและการลงทุนจริง มีอัตราการขยายตัวการลงทุนของภายใต้ปี 58-62 ถึงร้อยละ 7.9 พร้อมดำเนินการจัดสร้างโครงสร้างพื้นฐานด้านดิจิทัล ทั้งการขยายโครงการเน็ตหมู่บ้าน กว่า 74,000 หมู่บ้าน และให้คนทั้งประเทศเข้าถึงการโทรคมนาคมอย่างทั่วถึง พร้อมกันนี้รัฐบาลยังบริหารจัดการทรัพยากรน้ำ ด้วยการจัดทำแผนแม่บทการบริหารจัดการน้ำ 20 ปีเพื่อแก้ปัญหาน้ำอย่างยั่งยืน ขณะที่การรับมือกับสถานการณ์โควิด -19 ไทยถูกประเมินว่าจะได้รับผลกระทบมากในระดับต้นๆ เพราะเศรษฐกิจไทยพึ่งพาการท่องเที่ยว แต่รัฐบาลได้แก้ไขปัญหาทั้งด้านเศรษฐกิจ สาธารณสุข วัคซีนกระจายอย่างทั่วถึง การสร้างงาน นำร่องภูเก็ตแซนด์บ็อกซ์ จนทำให้องค์กรต่างประเทศ รวมถึงองค์การอนามัยโลกให้การยอมรับและชื่นชมประเทศไทยที่รับมือกับสถานการณ์โควิดได้ดีในระดับต้นๆ ในขณะเดียวกันไทยเตรียมพร้อมฟื้นฟูเศรษฐกิจ ทั้งการลงทุนและการขับเคลื่อนเศรษฐกิจใหม่นายกฯ ยังระบุว่า แม้ประเทศไทยจะเจอวิกฤติซ้อนวิกฤติ จากสถานการณ์โควิด-19 และสงครามรัสเซีย ยูเครน รวมถึงความแตกแยกทางความคิด รัฐบาลก็ยังพัฒนาเดินหน้าอย่างต่อเนื่องพร้อมระบุอีกว่า ตลอดระยะเวลาที่ผ่านมารัฐบาลเข้าใจ ถึงความไม่พอใจของประชาชน กับเรื่องวิฤติที่เกิดขึ้นกว่าสองปี โดยรัฐบาลมีความปราถนาที่จะนำความสุขมาสู่ประชาชนโดยเร็ว พร้อมย้ำประเทศไทยยังมีเสถียรภาพทางการเงินการคลังที่ดี พร้อมรับมือวิกฤติที่ยืดเยื้อและมีความพร้อมที่จะรับมือกับเปลี่ยนแปลงของโลกอนาคตได้ และขอให้ประชาชนเชื่อมั่นบางครั้งในยามวิกฤติไม่ว่ารัฐบาลนี้หรือรัฐบาบลหน้าอาจจะทำงานไม่ทันใจ แต่ขอให้เข้าใจและเห็นความจริงใจว่าทุกคนมุ่งมั่นที่จะแก้ไขปัญหาและตั้งใจทำงาน โดยเพียงอดทนและร่วมมือกันเท่านั้น เพราะขณะนี้ไม่ใช่เวลาแห่งความขัดแย้งหรือบ่อนทำลายชาติบ้านเมือง เพราะนี้คือ ประเทศไทยของเราและแผ่นดินนี้มีสิ่งที่งดงาม มีอนาคตที่ดีรอลูกหลานอยู่